Jacques Pierre Brissot
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Jacques Pierre Brissot, fransk jurist, politiker og journalist. Før den franske revolusjonen kjempet Brissot for 1700-tallets opplysningsideer. Han skrev i en rekke politiske skrifter og startet blant annet en forening som kjempet mot at afrikanere ble brukt som slaver. Under den franske revolusjonen utgav han avisa Patriote français og var blant annet i forbindelse med Lafayette.
Jacques Pierre Brissot ble valgt som medlem av den lovgivende forsamlinga fra 1791 til 1792. Han ledet agitasjonen for den revolusjonære krigen mot emigrantene og kom i skarp strid med Robespierre i Jakobinerklubben.Brissot hadde en stor del av ansvaret for krigserklæringen mot Østerrike og dannelsen av det girondinske ministerium i april 1792. Han var også medlem av nasjonalkonventet, der han var en av lederne for Girondens kamp mot Berget.Brissot brøyt med Jakobinerklubben oktober 1792, ble fengslet sammen med de øvrige ledere av Gironden den 2. juni 1793 og henrettet oktober samme år.